Læreplaner 2016/2017

I foråret 2014 udarbejdede vi en ny læreplan. Den er overordnet vores pædagogiske arbejdsredskab i dagligdagen, men vi trækker også løbende mål ud under de forskellige læreplanstemaer i forbindelse med forskellige aktiviteter og forløb. Denne blev evalueret i april 2015 og kan læses på vuggestuens hjemmeside [www.bamsehusetbrovst.dk](http://www.bamsehusetbrovst.dk)

Vi har besluttet at arbejde ud fra den samme læreplan de næste to år også. Vi vender de pædagogiske læreplaner på personalemøderne og udvikler dem i takt med tilegnelse af ny viden, nyopståede interesser hos børn og voksne, samt eventuelle nye love.

Vi har i april 2016 startet op med nye tiltag som styrker børnenes alsidige personlige udvikling, sprog, krop og bevægelse – børnene skal have lov til at være mere deltagende i de praktiske gøremål i hverdagen, dette kaldes ”rutine pædagogik” eller ”upåagtet faglighed”. Vi er startet med, at børnene skal være en større del af oprydning af legetøj både ude og inde, samt de skal være behjælpelige med at tage egen hagesmæk i vasketøjskurv og egen tallerken på rullebord efter frokost måltidet. Der er utrolig meget læring i de små situationer, vi får med hvert enkelt barn. Vi ser frem til, at se hvad det kommer til at betyde for vores hverdag i huset, og om børnene viser nye tegn på læring/udvikling, og måske nye tiltag i andre sammenhænge.

Vi har det meste af 2016 bestemt, at vi vil have et overordnet emne omkring mindfulness. Der vil komme mere om dette i et særskilt dokument snarest muligt.